双调・清江引张子坚运判席上
作者：张可久
朝代：元

paragraphs: 仙人掌心青数朵，山小乾坤大。
不知明月来，且向日云卧，陈抟枕头闲伴我。
飘飘落梅风正冷，缓步苍苔径。
一溪流水声，半夜扁舟兴，月明草堂人未醒。
秋风满园三径花，买得闲无价。
从前险处行，梦里说着怕，连云栈高骑瘦马。
酒边题扇华堂舞ブ画展，两行如花面。
鹅黄淡舞裙，蝶粉香歌扇，闲ㄐ玉筝罗袖卷。
昭君怨花间梦乘白玉辇，上马精神倦。
哀弹夜月情，别泪春风面，雁归不知多近远。
过刘山西风小亭黄叶多，鹤领神仙过。
云来绿树平，水迸青山破，天然图画添上我。
松江海印精舍道人不眠中夜起，小立莓苔地。
九枝灯上花，四塔庭前桧，梅窗月明清似水。
永嘉泛湖秋云锦香招画船，一步一个描金扇。
花前北海樽，湖上西施面，登楼有谁思惠远？次必庵赵万户韵岩扃带云长是掩，不许猿鹤占。
《黄庭》尽日观，白发无心染，研朱又将《周易》点。
老王将军纶巾紫髯风满把，老向辕门下。
霜明宝剑花，尘暗银鞍帕，江边草青闲战马。
春情园林且休题杜宇，未了吟春句。
残花酒醒时，芳草人归处，东风小楼听夜雨。